
Klassi täituvuse piirnormide kehtestamine
Narva Soldino Gümnaasiumis
1. Asjaolud ja menetluse käik.

Narva Soldino Gümnaasium on Narva linna munitsipaalasutus, mis loob võimalused põhi- ning üldkeskhariduse omandamiseks. Põhikoolis on 1.-9. klass, gümnaasiumis on 10.-12. klass.

Narva Linnavalitsuse Kultuuriosakonda saabus Narva Soldino Gümnaasiumi direktori 30.09.2008.a. taotlus nr 282 palvega lubada klassi täituvuse ülemise piirnormi suurendamist asutuse 5. klassides kuni 26 õpilaseni. Klasside täituvuse ülemise piirnormide suurendamine on heakskiidetud Narva Soldino Gümnaasiumi hoolekogu poolt 25.09.2008.a istungil. Sotsiaalministri 29.08.2003.a. määrusega nr 109 „Tervisekaitsenõuded koolidele“ § 4 p.3 sätestatut täidetakse muudatuste tegemisel.

2. Õiguslikud alused.

Vastavalt Põhikooli- ja gümnaasiumiseaduse § 25 lõikele 1 klassi täituvuse ülemine piirnorm on põhikooliastmes 24 õpilast. Vastavalt Põhikooli- ja gümnaasiumiseaduse § 25 lõikele 1² võib kooli pidaja direktori ettepanekul ning hoolekogu nõusolekul kehtestada Põhikooli- ja gümnaasiumiseaduse § 25 lõikega 1 sätestatud piirnormist suurema klassi täituvuse ülemise piirnormi.
Narva Linnavolikogu 16.08.2007.a. määruse nr 30 kohaselt delegeeris Narva Linnavolikogu Põhikooli-ja gümnaasiumiseaduse § 25 lõikega 12 ettenähtud küsimuste lahendamise Narva Linnavalitsusele. 

3. Otsus.

3.1 Kehtestada 2008./2009. õppeaastaks 5. klasside täituvuse ülemiseks piirnormiks Narva Soldino Gümnaasiumis 26 õpilast.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2   Korraldus jõustub seadusega  sätestatud korras.

